Թորի Քելլի

Վիկտորյա Լորին Քելլի (, ), ամերիկացի երգչուհի, երգահան, պրոդյուսեր և դերասանուհի։ Քելլին առաջին անգամ ճանաչում է ձեռք բերել 14 տարեկան հասակում՝ ՅուԹյուբյան իր ալիքում տեսահոկովակներ հրապարակելով։ 16 տարեկանում նա մասնակցում է Ամերիկյան տաղանդ հեռուստաշոուին։ Նախագծում մասնակցությունից հետո Քելլին սկսում է իր սոլո կարիերան։ 2012 թվականին նա միայնակ թողարկում է իր մինի ալբոմը, որի պրոդյուսերը հենց ինքն էր։ Ալբոմը նա անվանել էր «Handmade Songs by Tori Kelly»։ Հաջորդ տարի նա պայմանագիր է կնքում Սքութեր Բրաունի հետ, ով դառնում է նրա մենեջերը։ Սքութերը, տեսնելով Քելլիի տեսահոլովակները ՅուԹյուբում, նրա տեսահոլովակները ներկայացնում է Capitol Records ձայնագրման լեյբլին, և արդեն սեպտեմբերին նրանք պայմանագիր են կնքում։ Քելլիի երկրորդ մինի ալբոմը` «Foreword»-ը, թողարկվում է 2013 թվականին։ 2015 թվականի հունիսի 23-ին Քելլին թողարկում է իր առաջին դեբյուտային ալբոմը՝ «Unbreakable Smile»-ը։ Ալբոմի լիդ սինգլը՝ «Nobody Love»-ը, թողարկվել է 2015 թվականին և միանգամից մուտք է գործել Billboard Hot 100 հիթ-շքերթ։ Քելլին նոմինացվել է «Տարվա լավագույն նորահայտ արտիստ անվանակարգում»` Grammy Awards մրցանակաբաշխության ընթացքում։

Կյանք և կարիերա
Քելլին ծնվել է Կալիֆոռնիա նահանգի Վիլդոմար քաղաքում։ Նրա հայրը աֆրոամերիկացի է, իսկ մայրն ունի իռլանդական և գերմանական արմատներ։

2004 թվականին Քելլին մասնակցում Ամերիկյան ամենատաղանդավոր երեխաների մրցույթին, երգելով Քրիստինա Ագիլերայի Stripped կատարումը և նա հաղթում է մրցույթը։ Հետագայում նա նորից մասնակցում է մեկ այլ մրցույթի, որտեղ, հասնելով եզրափակիչ փուլ պարտվում է։ Քսան տարեկանում Քելլին մեկ տարով պայմանագիր է կնքում «Geffen Records»-ի հետ։ 2007 թվականից Քելլին սկսում է տեսահոլովակներ տեղադրել իր յություբյան ալիքում։ Քելլին ավելի ճանաչված էր իր ակուստիկ քավըր կատարումներով, որոնք նա հրապարակում էր իր յություբյան ալիքով` «Angie Girl» անվամբ։

Ամերիկյան տաղանդ նախագծում հայտնվելով թոփ 24 մասնակիցների շարքերում` նա ավելի է հմտանում պրոդյուսինգի բնագավառում և սկսում է միայնակ երգեր ձայնագրել, ապա դրանք հրապարակում էր իր յություբյան ալիքով, որի շնորիհիվ էլ կարճ ժամանակահատվածում նրա հետևորդների թիվը հատում է 1,000,000 քանակը։

2010–2013 թվականներ- «Handmade Songs by Tori Kelly»
2012 թվականի մայիսի 1-ին նա թողարկում է իր առաջին մինի ալբոմը, որը կոչվում էր «Handmade Songs by Tori Kelly»։ Ալբոմը թողարկվել է «Toraay Records» լեյբլիկողմից, որը Թորիին է պատկանում։ Քելլին ալբոմի ամբողջ պրոդյուսինգը միայնակ է կատարել։ Ալբոմի թողարկումից կարճ ժամանակ անց ալբոմը հայտնվում է iTunes-ի թոփ տաս հորիզոնականում As of 2013, it had sold more than 14,000 copies and reached number nine on the US Heatseekers Albums chart.։

Ծանոթագրություններ 

Ամերիկացի երգչուհիներ
«Գրեմմի» մրցանակի դափնեկիրներ
21-րդ դարի ամերիկացի երգիչներ
Ամերիկացիներ իռլանդական ծագմամբ
Ամերիկացի կոմպոզիտորներ
Ամերիկացի երգահաններ
Ամերիկացի դերասանուհիներ
Ամերիկացի երաժշտական պրոդյուսերներ